Document ID: /roh_data/filtered/fineweb-2-filterrobots_roh.jsonl.gz/3756

La refurma da la lescha davart las prestaziuns supplementaras è pronta per il Cussegl naziunal, quai rapportan ils servetschs dal parlament. La cumissiun sociala predeliberanta vul però spargnar dapli ch'il Cussegl federal ed il Cussegl dals chantuns.
Ina mesira da spargn pertutga tranter auter persunas che survegnan ina renta da l'Assicuranza d'invaliditad (AI) u da survivents. Sch'ina da quellas persunas dovra senza raschun impurtanta pli che 10% da lur facultad, duain las prestaziuns supplementaras vegnir reducidas. La medema regla duai era valair per retschaviders da l'AVS. Tar els vegn dentant quintà il consum da la facultad ils ultims diesch onns avant la pensiun.
RR novitads 20:00